laion/Wikipedia-Exotic huggingface dataset:
פייר גאווינייה

פייר גאוויניה (בצרפתית: Pierre Gaviniès;‏ 11 במאי 1728, בורדו – 8 בספטמבר 1800 בפריז) היה כנר, מורה ומלחין צרפתי. אביו של גאוויניה היה בונה כינורות. בשנת 1734 לקח אותו אביו לפריז ובגיל 13 הופיע לראשונה בקונסרט ספיריטואל בטילרי, בנגינת סונאטה של ז'אן-מארי לקלייר לשני כינורות. בסביבות 1753 נידון לעונש מאסר עקב פרשיית אהבים עם רוזנת. בשנת 1776 הגיע גאוויניה לשיא הקריירה שלו. ג'ובאני בטיסטה ויוטי תיאר אותו כטרטיני הצרפתי, מחמאה יחידה במינה. ז'אן גודפרי אקהרד, לדוק ל'איינה, רודולף קרויצר ורומן דה ברסר הקדישו לו יצירות. הצ'לן מרטין ברטו קרא לסונאטה בשם "לה גאווינייה". יצירתו הבסיסית היא "24 שחריות", שיצאה לאור בשנת 1794, קובץ תרגילים לכינור, הכולל מעברים מורכבים ביותר, שמטרתם העיקרית הוא פיתוח שליטה בקשת. גאוויניה לימד כינור בקונסרבטואר של פריז מ-1795 עד מותו. אופוס 1 - 6 סונאטות לכינור, 1760 Le Prétendu Intermède, קומדיה איטלקית בשלוש מערכות (ביצוע בכורה בפריז ב-6 בנובמבר 1760) Recueil d'airs à 3 parties לשני כינורות, אלט ובסו קונטינואו 1763 אופוס 3 - 6 סונאטות לכינור, 1764 אופוס 4 - 6 סונאטות לכינור, 1764 2 סוויטות לחג המולד, 1764 3 סונאטות לכינור סולו (כולל "קברו של גאוויניה"), 1770 אופוס 5 - 6 סונאטות לכינור, 1774 יצירתו הנודעת ביותר הוא האוסף "Les Vingt-quatre Matinées", קובץ אטיוד-קפריסי לכינור, שהופיע בשנת 1794 מדיה וקבצים בנושא פייר גאווינייה בוויקישיתוף פייר גאווינייה, באתר MusicBrainz (באנגלית) פייר גאווינייה, באתר Discogs (באנגלית) ברטיל ואן בר, "מילון היסטורי של מוזיקה בתקופה הקלאסית", הוצאת סקרקרואו, ISBN=978-0-8108-7386-5, עמ' 219, 5 באפריל 2012
אלכסנדר מקארוב

אלכסנדר יורייביץ' מקארוב (ברוסית: Алекса́ндр Ю́рьевич Мака́ров; נולד ב-24 באפריל 1996 בירשוב, שבמחוז סרטוב) הוא כדורגלן רוסי המשחק כחלוץ. אלכסנדר מקארוב הוא בוגר בית הספר של מועדון "לוקומוטיב" ירשוב. הוא שיחק בקבוצת הנוער של צסק"א במוסקבה. ב-2016, צסק"א השאילה אותו למועדון "בלטיקה" ממחוז קלינינגרד. ב-26 במרץ 2016 עלה לראשונה במדי טוסנו במשחק נגד טורפדו ארמאוויר. ב-7 באפריל 2016 במשחק נגד "ספרטק-2" (1:1) הבקיע את השער הראשון שלו בקריירה המקצועית, בדקה ה-56 במשחק. ביולי 2016 הושאל למועדון מליגת המשנה "טוסנו". במדי צסק"א הופיע לראשונה ב-25 ביולי 2017 במשחק הראשון של שלב שמינית גמר ליגת האלופות 2017/18 במשחק החוץ נגד א.א.ק אתונה (2:0) כשעלה כמחליף בדקה ה-87. הוא הופיע במדי צסק"א גם בליגת העל, במשחק במחזור ה-20, ב-10 בדצמבר 2017, בדרבי נגד ספרטק מוסקבה (0:3). ב-9 בפברואר 2018 הושאל מחדש ל"טוסנו" — עד סוף העונה. ב-4 במרץ, עלה במשחק במחזור ה-21 נגד "סק"א חברובסק" (1:0) לראשונה בעשה זאת במדי טוסנו במשחק של ליגת העל. מקארוב הופיע במדי נבחרת רוסיה עד גיל 17ב-18 משחקים וכבש שני שערים. הוא נכלל בסגל לאליפות אירופה 2013, שבו הוא שיחק בכל חמשת המשחקים. בחצי הגמר מול שוודיה שיחק 62 דקות, הוחלף על המגרש על ידי ריפעת ז'מאלטדינוב, בגמר נגד איטליה עלה בדקה ה-41 במקום אותו ז'מאלטדינוב והבקיע בסדרת בעיטות העונשין, את השער שסייע לנבחרת הרוסית לזכות באליפות אירופה. מדיה וקבצים בנושא אלכסנדר מקארוב בוויקישיתוף אלכסנדר מקארוב, באתר Transfermarkt אלכסנדר מקארוב, באתר Soccerway אלכסנדר מקארוב, באתר FootballDatabase.eu פרופיל המאמן, באתר Transfermarkt "Game Report by FNL". Russian Football National League. 27 במרץ 2016. {{cite web}}: (עזרה) "AEK-CSKA game report by UEFA". UEFA. 25 ביולי 2017. {{cite web}}: (עזרה) Александр Макаров завершит сезон в Тосно. PFC CSKA Moscow. 9 בפברואר 2018. {{cite web}}: (עזרה) СКА-Хабаровск — Тосно (0:1) 4 марта. Премьер-Лига 2017-18. Протокол матча
יחסי ברזיל – הממלכה המאוחדת

יחסי ברזיל–הממלכה המאוחדת הם היחסים הדו-צדדיים בין הרפובליקה הפדרלית של ברזיל ובין הממלכה המאוחדת של בריטניה הגדולה וצפון אירלנד. שתי המדינות כוננו את היחסים הדיפלומטיים ביניהן בשנת 1826, לאחר שהבריטים הביאו לחתימת אמנה המחייבת את ביטולו של סחר העבדים מאפריקה. בשנות ה-30 של המאה ה-19, כספים וסוחרים בריטיים היו מבין המגזרים המובילים בכלכלה הברזילאית. בריטניה דחקה רבות לסיים את סחר העבדים בברזיל, אולם האליטות בברזיל התנגדו מאוד לרעיון, וטענו כי ההסכמים שנחתמו בכפייה אינם בתוקף. בשנת 1845, הצי המלכותי התחיל להתייחס לספינות העבדים הברזילאים כספינות פיראטים, ובשל כך היו מביאים לתפיסת הספינות ולשחרור העבדים. המתחים הגוברים אף היוו חשש למלחמה בין המדינות. בינתיים, בעלי האחוזות ייבאו עבדים רבים כפי שהם יכלו, 19,000 בשנת 1846, ו-50,000 ב-1847. רק בשנת 1850, ברזיל העבירה חוקים יעילים, אשר כמעט סיימו את סחר העבדים. בעקבות כך הסתיים המתח עם בריטניה, אולם האפריקנים נשארו עבדים במטעים. במהלך שנות ה-50 של המאה ה-19, ברזיל סיפקה כשליש מהכותנה הגולמית למפעלים הבריטיים. בשנת 1919 הועלתה הנציגות הברזילאית בלונדון למעמד שגרירות, וכן הנציגות הבריטית בריו דה ז'ניירו הועלתה אף היא למעמד זה. שתי המדינות נלחמו ביחד נגד איטליה במהלך מלחמת העולם השנייה. בוועידת דומברטון אוקס ב-1944 דחו הבריטים והסובייטים את ההצעה האמריקנית למושב קבע לברזיל במועצת הביטחון של האו"ם.המלכה אליזבת השנייה ביקרה ביקור רשמי בברזיל בשנת 1968, והייתה המונרך הבריטי הראשון שביקר שם. בשנת 1982 ברזיל נותרה נייטרלית במלחמת פוקלנד, אולם אסרה על נחיתות של מטוסים בריטיים בשטחה, ואף הכירה בריבונות הארגנטינית על האיים. בשנת 1997, הנשיא פרננדו אנריקה קרדוזו ערך ביקור רשמי בבריטניה, ובשנת 2001 ראש ממשלת בריטניה, טוני בלייר ערך את הביקור הרשמי הראשון של ראש ממשלת בריטניה לברזיל. כיום בריטניה היא המשקיעה הרביעית בגודלה בברזיל. היצוא הבריטי גדל ב-23% בשנת 2010 וב-9% בשנת 2011. חברות בריטיות כגון בריטיש גז, בריטיש פטרוליום, רולס-רויס ושל משקיעות רבות בברזיל, ובמיוחד בריו דה ז'ניירו.למרות המיתון בכלכלת ברזיל בשל המשבר הכלכלי (2008-2011), על פי העיתון הבריטי דיילי מייל, ברזיל עקפה את בריטניה והפכה לכלכלה השישית בגודלה בעולם. ברזיל מחזיקה בבריטניה שגרירות בלונדון, ו-3 קונסוליות באברדין, בלפסט, קארדיף ומנצ'סטר. מאידך, בריטניה מחזיקה בברזיל שגרירות בברזיליה ו-8 קונסוליות בבלו הוריזונטה, מנאוס, פורטו אלגרה, רסיפה, ריו דה ז'ניירו, סלבדור וסאו פאולו. מדיה וקבצים בנושא יחסי ברזיל – הממלכה המאוחדת בוויקישיתוף Tâmis Parron, "The British Empire and the Suppression of the Slave Trade to Brazil: A Global History Analysis." Journal of World History 29.1 (2018): 1-36. אתר על יחסי מדינות
נורם ניקסון

נורמן אלרד "נורם" ניקסון (באנגלית: Norman Ellard "Norm" Nixon; נולד ב-11 באוקטובר 1955) הוא כדורסלן עבר אמריקאי, ששיחק בליגת ה-NBA בין השנים 1977–1989. זכה בשתי אליפויות NBA כשחקן לוס אנג'לס לייקרס, בעונות 1980 ו-1982, וממוצעיו הכוללים לאורך הקריירה הם 15.7 נקודות, 2.6 ריבאונדים ו-8.3 אסיסטים למשחק. נשוי לשחקנית דבי אלן. ניקסון נולד וגדל בעיר מייקון שבג'ורג'יה, וכתלמיד תיכון הצטיין כשחקן כדורסל ופוטבול, בעמדות המגן האחורי והרץ האחורי. בשנתו האחרונה בתיכון הוביל את קבוצת הכדורסל של "תיכון סאות'ווסט" לזכייה באליפות ג'ורג'יה, וכמו כן זכה באליפות המדינה בקפיצה לגובה כשקפץ לגובה של 1.96 מטר. בשנת 1973 החל ללמוד באוניברסיטת דוקיין שבפיטסבורג, וב-4 שנותיו כשחקן קבוצת הכדורסל שלה רשם ממוצעים של 17.4 נקודות ו-6.0 אסיסטים בממוצע למשחק. בינואר 2001 הפרישה קבוצת האוניברסיטה את גופייתו של ניקסון, עם המספר 10, כהוקרה על תרומתו. ניקסון נבחר על ידי לוס אנג'לס לייקרס בבחירה ה-22 של דראפט ה-NBA לשנת 1977. בעונתו הראשונה בקבוצה הציג יכולת טובה כשהוצב בעמדת הרכז הפותח, ובעונה העוקבת כבר היה אחד הרכזים המצטיינים בליגה בעת שרשם ממוצעים של 9.0 אסיסטים (שלישי בליגה) ו-2.5 חטיפות (שני בליגה), בנוסף ל-17.1 נקודות למשחק. בעונת 1979/1980 הצטרף כוכב המכללות מג'יק ג'ונסון לשלושת כוכבי הלייקרס דאז – כרים עבדול-ג'באר, ג'מאל וילקס וניקסון – והפך את הקבוצה לאחת המוכשרות והמלהיבות ב-NBA; באותה עונה זכו הלייקרס באליפות ה-NBA לאחר שגברו בגמר על פילדלפיה 76' בתוצאה 4–2, ושנתיים לאחר מכן זכתה הקבוצה באליפות נוספת, שוב מול פילדלפיה, הודות ליכולת מצוינת של ניקסון שהוביל את קלעי קבוצתו בפלייאוף עם 20.4 נקודות למשחק. בסיום עונת 1982/1983, בה הובסה לוס אנג'לס מול פילדלפיה בגמר ה-NBA בתוצאה 0–4, נשלח ניקסון בטרייד לסן דייגו קליפרס (שהפכה בעונה העוקבת ל"לוס אנג'לס קליפרס") בתמורה לביירון סקוט. ב-6 עונותיו עם הלייקרס העמיד ניקסון ממוצעים של 16.4 נקודות ו-7.9 אסיסטים למשחק, והשתתף פעם אחת במשחק האולסטאר (בעונת 1981/1982). בעונתו הראשונה עם הקליפרס נבחר בפעם השנייה בקריירה להשתתף במשחק האולסטאר, לאחר שרשם ממוצעים של 11.1 אסיסטים (שני בליגה) ו-17.0 נקודות למשחק. בשנתיים הבאות המשיך להציג יכולת גבוהה, עד שסבל מפציעות קשות בברכו השמאלית ובקרסולו הימני אשר השביתו אותו ממשחק לכל עונות 1987 ו-1988. בעונת 1988/1989 חזר לשחק עבור הקליפרס, אך הוא התקשה לתרום לקבוצה והחליט לפרוש מה-NBA בסיום העונה. בתקופתו כשחקן הקליפרס (מלבד העונות שהחמיץ) רשמה הקבוצה מאזן כולל של 114 ניצחונות לעומת 214 הפסדים (34.8%), ולא העפילה לשלב הפלייאוף. בסיום עונת 1988/1989 שיחק במשך כחודשיים בקבוצת סקאבוליני פזארו מליגת העל האיטלקית, ולאחר מכן פרש באופן סופי ממשחק פעיל. לאחר פרישתו עבד במשך תקופה קצרה כסוכן שחקנים ומפיק מחזות זמר, ובהמשך הפך לפרשן טלוויזיה של משחקי לוס אנג'לס לייקרס. מדיה וקבצים בנושא נורם ניקסון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של ניקסון ב-NBA, באתר basketball-reference.com ניקסון עדיין "מחלק אסיסטים" כסוכן, באתר הניו יורק טיימס, 29 בפברואר 2004 סטטיסטיקות המכללות של ניקסון, באתר sports-reference.com רשימת הנבחרים בדראפט 1977, באתר basketball-reference.com המובילים הסטטיסטיים של ה-NBA בעונת 1978/1979, באתר basketball-reference.com פט ריילי מסביר את הטרייד של ניקסון, באתר הניו יורק טיימס, 13 בנובמבר 1983 ניקסון נפצע בקרסולו הימני, באתר הניו יורק טיימס, 5 בנובמבר 1987
אקריליק

קבוצה של פולימרים סינתטיים המכילה את המונומר אקרילאויל (Acryloyl group) שנוצר מחומצה אקרילית האם התכוונתם ל... חומצה אקרילית סיב אקרילי – סיב סינתטי המשמש להכנת בדים דמויי צמר (אקרילן) זכוכית אקרילית – נקרא בשמות מסחריים שונים כמו "פרספקס", "פלקסיגלס" "תרמופלסטיק שקוף" שרף אקרילי – קבוצה של פולימרים תרמופלסטים בשימוש נרחב בתעשיית הפלסטיק צבע אקרילי – סוספנסיה של פיגמנט באמולסיה של פולימר אקרילי
רזיאואן מירזוב

רזיאואן מוחמדוביץ' מירזוב (ברוסית: Резиуан Мухамедович Мирзов; נולד ב-22 ביוני 1993) הוא כדורגלן רוסי המשחק כקשר בחימקי. רזיאואן נולד בעיירה בקסן שבקברדינו-בלקריה. רזיאואן שיחק בבית הספר לכדורגל אלברוס מהעיר נלצ'יק ולאחר מכן נקלט בספרטק נלצ'יק. הוא שיחק בהרכב הקבוצה במשחק אחד, במסגרת הליגה הרוסית השנייה, במשחק נגד ספרטק קוסטרומה. זמן קצר לאחר מכן עבר לשורות זבזדה ריאזאן. חצי שנה לאחר מכן הצטרף לטורפדו מוסקבה. הוא ערך את הופעת הבכורה שלו בליגת הכדורגל הלאומית בספרטק נלצ'יק ב-22 באוגוסט 2012 במשחק נגד סק"א חברובסק. בעונת 2013/14 שיחק 6 משחקים והבקיע שער אחד. הוא הופיע במדי הקבוצה ב-9 באוגוסט 2014 במשחק נגד זניט סנקט פטרבורג. ב-23 ביולי 2015 עבר לטרק גרוזני. הוא עלה במדי גרוזני ב-25 ביולי 2015 במשחק נגד קובאן (1:1), כשעלה בדקה ה-81. ב-2017 הוחתם ברוסטוב וישר הושאל לשנה לטוסנו. ב-9 במאי 2018 הבקיע את שער הניצחון של טוסנו במשחק גמר הגביע הרוסי שבו הקבוצה זכתה, לאחר ניצחון 2:1 על אוונגרד קורסק. בקיץ 2018 הושאל לארסנל טולה. והיה מעורב בהעפלת הקבוצה לרבע גמר הגביע, אחרי שתרם לניצחון ארסנל על אחמט גרוזני במשחק שמינית הגמר כשהבקיע בדקה ה-70. ב-18 ביולי 2019 חתם בספרטק מוסקבה. ב-14 במרץ 2020 הבקיע את שער הבכורה במדי ספרטק, במשחק נגד אורנבורג במחזור ה-22. ב-2 באוקטובר 2020 הושאל לחימקי לעונה אחת, את שער הבכורה במדי חימקי הבקיע נגד קבוצת האם שלו ספרטק מוסקבה, במשחק המחזור ה-11 שנערך ב-17 באוקטובר 2020. לקראת עונת 2021/2022 חזר להרכב ספרטק. הגביע הרוסי בכדורגל: 2018 מדיה וקבצים בנושא רזיאואן מירזוב בוויקישיתוף רזיאואן מירזוב, ברשת החברתית אינסטגרם רזיאואן מירזוב, באתר Transfermarkt רזיאואן מירזוב, באתר Soccerway רזיאואן מירזוב, באתר WorldFootball.net רזיאואן מירזוב, באתר FootballDatabase.eu Резиуан МИРЗОВ ПОДПИСАЛ КОНТРАКТ С «ТОРПЕДО МОСКВА» "Career Summary". Russian Football Union. 4 באפריל 2013. אורכב מ-המקור ב-2013-09-06. נבדק ב-2018-05-09. {{cite web}}: (עזרה) Match report "«Терек» объявил о подписании контракта с Мирзовым". פרופיל באתר ליגת העל הרוסית
יחסי אינדונזיה–פינלנד

יחסי אינדונזיה–פינלנד הם היחסים הדיפלומטיים שבין רפובליקת אינדונזיה לבין רפובליקת פינלנד. היחסים בין המדינות החלו עוד לפני הכרזת העצמאות של אינדונזיה. ב-3 בספטמבר 1923, פינלנד הקימה את קונסוליית הכבוד שלה בבטאוויה (כיום ג'קרטה). לאחר סיום מלחמת העצמאות באינדונזיה, ב-10 בפברואר 1950, פינלנד הכירה באינדונזיה ושתי המדינות הקימו את יחסיהן הדיפלומטיים הרשמיים ב-6 בספטמבר 1954. עד שנת 1974, פינלנד הייתה מיוצגת על ידי השגרירות שהחזיקה בהודו, אך ב-1 במאי 1974, פינלנד פתחה את שגרירותה בג'קרטה. בשנת 1976, אינדונזיה פתחה את שגרירותה בהלסינקי. באוגוסט 2005, מרטי אהטיסארי, נשיא פינלנד לשעבר, יזם ועזר לתיווך המשברים והסכסוכים בין המורדים האצ'אנים לבין ממשלת אינדונזיה, תמיכה זו גרמה לחתימת הסכם שלום שנחתם בהלסינקי לאחר שבעה חודשים של משא ומתן. בשנת 2016, שווי הסחורה שיוצאה מאינדונזיה לפינלנד הגיעה לסך 144 מיליון דולר אמריקאי והיא כללה גומי, מחשבים, דיו, קפה, נעלי עור, מיץ פירות, אוכל לחיות ועוד. באותה שנה, שווי הסחורה שיוצאה מפינלנד לאינדונזיה הגיעה לסך 394 מיליון דולר אמריקאי והיא כללה מכונות לייצור נייר, מעליות, אנזימים, נייר טואלט, טלפונים ועוד. בשנת 2015, שווי הסחורה שיוצאה מאינדונזיה לפינלנד הגיעה לסך 120 מיליון דולר אמריקאי והיא כללה נעלי טקסטיל, גומי, אגוזים, חלקי ברזל, מקרנים, מחשבים, רמקולים ועוד. באותה שנה, שווי הסחורה שיוצאה מפינלנד לאינדונזיה הגיעה לסך 370 מיליון דולר והיא כללה מכונות חימום בעיקר. פינלנד מיוצגת באינדונזיה על ידי קונסוליה כללית בדנפאסר ושגרירות שהיא מחזיקה בג'קרטה, בירת אינדונזיה. אינדונזיה מיוצגת בפינלנד על ידי קונסוליה כללית ושגרירות שהיא מחזיקה בהלסינקי, בירת פינלנד. History - Embassy of Finland, Jakarta : Embassy : History, www.finland.or.id (באנגלית) (ארכיון) Products that Indonesia exports to Finland (2016), The Observatory of Economic Complexity (באנגלית) (ארכיון) Products that Indonesia imports from Finland (2016), The Observatory of Economic Complexity (באנגלית) (ארכיון) Products that Indonesia exports to Finland (2015), The Observatory of Economic Complexity (באנגלית) (ארכיון) Products that Indonesia imports from Finland (2015), The Observatory of Economic Complexity (באנגלית) (ארכיון) "Honorary Consulate of Finland in Denpasar, Indonesia - Embassy WorldWide". Embassy WorldWide (באנגלית בריטית). נבדק ב-2018-05-09. "Embassy of Finland in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-05-09. "Honorary Consulate of Indonesia in Helsinki, Finland - Embassy WorldWide". Embassy WorldWide (באנגלית בריטית). נבדק ב-2018-05-09. "Embassy of Indonesia in Helsinki, Finland - Embassy WorldWide". Embassy WorldWide (באנגלית בריטית). נבדק ב-2018-05-09.
פטר אלכסנדרוביץ', דוכס אולדנבורג

פטר אלכסנדרוביץ', דוכס אולדנבורג (בגרמנית: Peter von Oldenburg; ‏21 בנובמבר 1868 - 11 במרץ 1924), היה חתנו של אלכסנדר השלישי, קיסר רוסיה. פטר נולד ב-21 בנובמבר 1868 בסנקט פטרבורג, לאלכסנדר פטרוביץ', דוכס אולדנבורג ולאוגניה מקסימיליאנובנה, נסיכת לויכטנברג, בתם של מקסימיליאן, דוכס לויכטנברג ומריה ניקולאייבנה, הנסיכה הגדולה של רוסיה. אמו הייתה נכדה של ניקולאי הראשון, קיסר רוסיה, בעוד אביו היה נינו של פאבל הראשון, קיסר רוסיה. בשנת 1900 הוא נפגש לראשונה עם בת-דודה רחוקה שלו אולגה אלכסנדרובנה, הנסיכה הגדולה של רוסיה, בתם של אלכסנדר השלישי, קיסר רוסיה ודאגמאר, נסיכת דנמרק. שנה לאחר מכן הציע לה פטר נישואים. אולגה סיפרה מאוחר יותר: "הייתי כל כך בהלם עד שכל מה שיכולתי לומר היה 'תודה'". אולם הנישואים כשלו עוד בטרם החלו. הם נישאו ב-9 באוגוסט 1901, ולאחר מכן נסע הזוג הצעיר לארמון אולדנבורג. פטר הלך למועדון הימורים וחזר למחרת בבוקר, ואולגה בילתה את ליל כלולותיה לבדה, בוכה בחדרה. פטר גילה עניין מועט באשתו הטרייה, ולא טרח כלל לממש את נישואיו. אולגה חשדה שהוא נדחף להינשא לה בידי אמו השאפתנית. אמו מצדה ניסתה לפצות את אולגה ולקשור עמה קשרי ידידות. היא העניקה לה מתנות רבות, שכללו גם נזר שהעניק נפוליאון בונפרטה לז'וזפין דה בוארנה. כמה שבועות לאחר החתונה נסע הזוג לביאריץ שבצרפת ומשם הפליגו לסורנטו שבאיטליה בספינה אנגלית שהושאלה מאדוארד השביעי. עם חזרתם לרוסיה התיישבו בני הזוג באחוזה העתיקה של באריאטינסקי בת ה-200 חדרים. לאולגה היה בנוסף לכך ארמון פרטי משלה שנקרא ה"אולגינו". היא השתמשה בכספה כדי לסייע לנזקקים וסבסדה בתי ספר ובתי חולים. היא עצמה למדה רפואה ועברה הכשרה בעזרה ראשונה. במהלך מלחמת העולם הראשונה, עבדה אולגה יחד עם רבות מבנות משפחתה כאחות בצלב האדום קרוב מאוד לקווי האויב. עם התקדמות מעצמות המרכז היא נשלחה חזרה לקייב. בשנת 1916 ביטל ניקולאי את נישואיה של פטר ואולגה, והתיר לה להינשא למאהבה ניקולאי קוליקובסקי שכעת החזיק בדרגת קולונל. לאחר המהפכה הרוסית בשנת 1917, נמלט פטר יחד עם אמו מרוסיה לצרפת והתיישב בעיר אנטיב, שם חי עד מותו ב-11 במרץ 1924. מדיה וקבצים בנושא פטר אלכסנדרוביץ', דוכס אולדנבורג בוויקישיתוף פטר אלכסנדרוביץ', דוכס אולדנבורג, באתר "Find a Grave" (באנגלית)
וולבי ארנבי

ווֹלַבִּי ארנבי (שם מדעי: Lagorchestes) הוא סוג של יונקי כיס ממשפחת הקנגוריים המכונים בשם וולבי. הם חיים ביערות אוסטרליה וגינאה החדשה. בסוג זה חיים כיום רק 2 מינים לאחר שעוד 2 מינים מהסוג נכחדו. מינים אלה בינוניים באורך 31-47 ס"מ עם זנב באורך 25-49 ס"מ. משקלם מגיע ל-0.8-4.5 ק"ג. הם בעלי גוף עגלגל ופרווה חומה, הרגליים גדולות והזרועות קצרות. את שמם הם קיבלו בגלל האוזניים הגדולות המזכירות אוזני ארנבים. יצורים אלה חיים ביערות האוסטרליים ושל גינאה החדשה אך נראים גם בערבות הפתוחות ומחפשים עשבים למאכל. הם פעילי לילה החיים בדרך כלל בבדידות. וולבי ארנבי ממושקף (Lagorchestes conspicillatus) וולבי ארנבי אדמוני (Lagorchestes hirsutus) וולבי ארנבי מזרחי (Lagorchestes leporides) - נכחד קולווארי (Lagorchestes asomatus) - נכחד מדיה וקבצים בנושא וולבי ארנבי בוויקישיתוף וולבי ארנבי, באתר ITIS (באנגלית) וולבי ארנבי, באתר NCBI (באנגלית) וולבי ארנבי, באתר האנציקלופדיה של החיים (באנגלית) וולבי ארנבי, באתר GBIF (באנגלית)
וולבי ארנבי מפוספס

וולבי ארנבי מפוספס (שם מדעי: Lagostrophus fasciatus) הוא מין יונק כיס קטן השייך למשפחת הקנגוריים והוא המין היחידי בתת-המשפחה Lagostrophinae ובסוגו. הוא חי בערבות העשב של האיים דורי (Dorre Island) וברניר (Bernier Island) שבמפרץ הכרישים ליד אוסטרליה המערבית ומצוי בסכנת הכחדה בטבע. כיסאי זה הוא אחד ממיני הקנגורים המכונים וולבי ודומה לבני הסוג וולבי ארנבי, שבעבר שויך אליו. אך למעשה קרובי משפחתו הם בני תת-משפחת קנגורי ענק (Sthenurinae), הגדולים שבקנגורים מעולם. אורכו של הוולבי 40–45 סנטימטרים ומשקלו 1.5–2 קילוגרם, כשהנקבות שוקלות יותר מהזכרים. ראשו מזכיר צורת ארנב, והוא בעל גוף עגלגל בעל רגליים וזנב ארוכים וצבעו אפור מפוספס בפסים אופקיים צרים על גבו. היצור פעיל בלילות וביום נח בחבורות משפחתיות בקינים באדמה. הוא ניזון בעיקר מעלי השיטה ממין Acacia ligulata הצומחת על האי. מדיה וקבצים בנושא וולבי ארנבי מפוספס בוויקישיתוף וולבי ארנבי מפוספס, באתר ITIS (באנגלית) וולבי ארנבי מפוספס, באתר NCBI (באנגלית) וולבי ארנבי מפוספס, באתר Animal Diversity Web (באנגלית) וולבי ארנבי מפוספס, בבסיס הנתונים ARKive (באנגלית) וולבי ארנבי מפוספס, באתר האנציקלופדיה של החיים (באנגלית) וולבי ארנבי מפוספס, באתר GBIF (באנגלית) וולבי ארנבי מפוספס באתר הרשימה האדומה של IUCN
אליעזר צבי ספרין

רבי אליעזר צבי ספרין (תק"ץ - כ"ד באייר תרנ"ח) היה האדמו"ר השלישי בשושלת חסידות קומרנה. נולד בעיר סמביר לרבי יצחק אייזיק ספרין ולמרת גיטל בת רבי אברהם מרדכי מפינטשויב. בילדותו למד תורת הנסתר עם אביו. בשנת תר"א נישא לחנה שרה, בתו של הרב יוסף שעהנר חתנו של המגיד הרב מנחם מאניש מדרהוביטש מגזע היחס לרבי נתן נטע שפירא (ה'מגלה עמוקות'). נסע ללמוד אצל דודו של אביו רבי משה מסאמבור (ה'תפלה למשה') ובנו רבי יהודה צבי מראזלא בעל ה'דעת קדושים', ואצל בן דודו רבי יצחק אייזיק מזידיטשויב ועוד. בח' באייר תרל"ד, יומיים קודם פטירת אביו קרא רבי יצחק לאשתו הרבנית ואמר לה: "הנה, בני רבי אליעזר צבי ישב על כיסאי, והוא ראוי למלאות את מקומי בהמשכת השושילתא קדישא, והלבישו אותו בבגד לבן כמנהג תלמידי הבעש"ט". לאחר פטירת אביו קיבלו החסידים את רבי אליעזר להמשיך ולנהל את החסידות והוא בתחילת הנהגתו היה נוסע לרבי חיים מצאנז. נפטר בכ"ד באייר ה'תרנ"ח ונטמן בעיר קאמארנא. את מקומו מילא בנו רבי יעקב משה. בנו רבי מנחם מאניש מפלאשטין בנו רבי אברהם מרדכי מקאמרנא בנו רבי יעקב משה מקאמרנא, ממשיך דרכו בנו רבי פנחס נתן מרודיק. חתנו רבי יהודה צבי טויב חתנו הרב רבי משה משאץ. דמשק אליעזר, פירוש על ספר הזוהר הקדוש, שבעה חלקים ראש ביתו פירוש על התיקוני זהר בן ביתי על התורה וחמש מגילות בן ביתי על תהילים זקן ביתו על פרקי אבות אור עיניים מפתח לערכי הקבלה בסדר א-ב, 2 חלקים זקן ביתו על סיום הש"ס יעקב הייזלר, אור מופלא במלאת מאה ועשרים שנה להסתלקותו, המבשר-תורני, בהר, י"ט באייר תשע"ח, עמ' ד-ז ספריו באתר היברו בוקס: דמשק אליעזר כרך א', ב' אליעזר צבי סאפרין (1830-1898), דף שער בספרייה הלאומית נפטרה בב' בשבט תר"ן
וולבי זנב-מסמר

ווֹלַבִּי זנב-מסמר (שם מדעי: Onychogalea) הוא סוג של יונקי כיס ממשפחת הקנגוריים החי באוסטרליה. בסוג זה 3 מינים, כשאחד מהם נכחד. בעל חיים זה קיבל את שמו עקב המסמר הייחודי שנמצא בקצה זנבו. הוולבי המסמרי קטן יחסית, ומשקלו 3–9 ק"ג. גופו בהיר בצבע אפור-אדמדם ויש לו פסים לבנים על הברכיים ולפני הכתפיים. הוא פעיל לילה הניזון מעשבים וחיים בערבות הפתוחות של אוסטרליה. מין אחד מצוי במרכז היבשת מנהר מארי עד לוויקטוריה בתחומים קטועים, מין אחר חי בצפון-מזרח אוסטרליה. וולבי זנב-מסמר מרוסן (Onychogalea fraenata) וולבי זנב-מסמר סהרוני (Onychogalea lunata) - נכחד וולבי זנב-מסמר צפוני (Onychogalea unguifera) מדיה וקבצים בנושא וולבי זנב-מסמר בוויקישיתוף וולבי זנב-מסמר, באתר ITIS (באנגלית) וולבי זנב-מסמר, באתר NCBI (באנגלית) וולבי זנב-מסמר, באתר האנציקלופדיה של החיים (באנגלית) וולבי זנב-מסמר, באתר GBIF (באנגלית)
פדמלון

פדמלון (שם מדעי: Thylogale) הוא סוג של יונקי כיס ממשפחת הקנגוריים החיים ביערות מזרח אוסטרליה ובגינאה החדשה ואיי מאלוקו. אלו הם הקטנים שבבני משפחתם. בני סוג זה מגיעים לאורך של 29-67 ס"מ, זנב באורך 25-51 ס"מ ומשקל של 2-12 ק"ג. הם בעלי גוף עגלגל עם פרווה אפורה עד חומה, בטן בהירה וראש גדול עם אוזניים עגולות ולסת קצרה. הרגליים הקדמיות קטנות בהרבה מהאחוריות העוזרות לנוע במהירות. הם חיים ביערות גשם, ערבות צפופות וגם בביצות לאורך מזרח אוסטרליה, טסמניה, גינאה החדשה ואיי מאלוקו. הם פעילי לילה הניזונים מצמחייה קרקעית כמו עשבים, פרחים ופירות שנופלים. להם עצמם יש מגוון טורפים הכוללים נחשים, טורפי כיס כמו השד הטסמני ונמיות הכיס ועיט מחודד-זנב. בשרם של קנגורים אלה נחשב למשובח גם אצל האבוריג'ינים ואצל המתיישבים האוסטרליים שצדים אותם. השם פדמלון הוא שיבוש של שמם בשפה האבוריג'ינית המקומית, paddymilla, שמשמעו "קנגורו יער קטן". פדמלון טסמני (Thylogale billardierii) פדמלון בראון (Thylogale browni) פדמלון כהה (Thylogale brunii) פדמלון קלבי (Thylogale calabyi) פדמלון ההרים (Thylogale lanatus) פדמלון אדום-רגל (Thylogale stigmatica) פדמלון אדום-צוואר (Thylogale thetis) מדיה וקבצים בנושא פדמלון בוויקישיתוף פדמלון, באתר ITIS (באנגלית) פדמלון, באתר NCBI (באנגלית) פדמלון, באתר האנציקלופדיה של החיים (באנגלית) פדמלון, באתר GBIF (באנגלית)
הר מיצ'נר

הר מיצ'נר (באנגלית: Mount Michener) הוא הר ברכס רם שבגבול המזרחי של הרי הרוקי הקנדיים, בפרובינציית אלברטה שבקנדה. גובהו של ההר 2,545 מטרים מעל פני הים והוא מתנשא מעל סביבתו לגובה של 564 מטרים.  ההר ממוקם לחופו הצפוני של אגם אברהם.  שמו של ההר ניתן לו בשנת 1982 והוא נקרא על שם דניאל רולנד מיצ'נר, שכיהן כמושל הכללי של קנדה בין השנים 1967–1974. קודם לשינוי שמו נקרא ההר בשם "ההר מפנה המבטים" (Eye Opener Mountain) והר "החזה של פיבי" (Phoebe's Teat) אישה אשר נהגה לבקר את הכורים בנורדאג בשנות ה-30. • Jane Ross, Daniel Kyba, The David Thompson Highway Hiking Guide – 2nd Edition, P 129 הר מיצ'נר באתר אנציקלופדיית ההרים הקנדית תצלום לוויין של הר מיצ'נר רכס מיצ'נר באתר summitsearch תיאור מסלול הטיפוס על הר מיצ'נר ותצלומי ההר מידע על מסלול הטיפוס על הר מיצ'נר מסלול הטיפוס על הר מיצ'נר מפה טופוגרפית של הר מיצ'נר תצלומי אגם אברהם והר מיצ'נר תחזית מזג אוויר עבור הר מיצ'נר לפי גבהים מזג אוויר עדכני עבור הר מיצ'נר סטטיסטיקות מזג אוויר עבור הר מיצ'נר זמני זריחה ושקיעה עבור הר מיצ'נר טיפוס על הר מיצ'נר, סרטון באתר יוטיוב מידע גאוגרפי מידע גאוגרפי והיסטורי ראו The David Thompson Highway Hiking Guide – 2nd Edition, ב"לקריאה נוספת", עמ' 129
רם (נהר)

נהר רם או נהר ראם (באנגלית: Ram River) הוא נהר בהרי הרוקי הקנדיים בפרובינציית אלברטה שבקנדה. הנהר זורם לכיון מזרח, מתמזג עם נהר רם הצפוני, ונשפך אל נהר ססקצ'ואן הצפוני, בסמוך לעיירה רוקי מאונטיין האוס. מוצאו של הנהר בגובה 2,374 מטרים מעל פני הים, ושפכו בגובה של 1,048 מטרים מעל פני הים. בנהר מפלים רבים. אל הנהר נשפכים היובלים הבאים: נחל המינגברד (Hummingbird Creek) - אליו נשפכים: נחל קאנארי (Canary Creek) נחל אניון (Onion Creek) נחל לינקס (Lynx Creek) נהר רם הצפוני (North Ram River) - אליו נשפכים: נחל קיסקה (Kiska Creek)  נהר ג'ויס (Joyce River) נחל לינץ' (Lynch Creek) נחל פיליפ (Phillip Creek) נחל פינטו (Pinto Creek) נחל פול (Fall Creek) נחל טאודינה (Tawdina Creek) נהר רם הוא אתר דייג פופולרי. בשנת 2018 שקלה ממשלת אלברטה לאסור על הדיג בנהר על מנת לשקם את אוכלוסיית דגי הטרוטה בו. בעקבות לחץ ציבורי חזרה בה ממשלת אלברטה מהחלטה זו. הפארק הפרובינציאלי נהר רם - אתר רשמי באתר הפארקים הפרובינציאליים של אלברטה אזור הנופש נהר רם - אתר רשמי באתר הפארקים הפרובינציאליים של אלברטה מפה טופוגרפית של אזור נהר רם תחזית מזג אוויר עדכנית עבור נהר רם סטטיסטיקות מזג אוויר עבור נהר רם מידע עדכני על תנאי הדיג בנהר רם (אורכב 10.05.2018 בארכיון Wayback Machine) תיאור מסע דיג בנהר רם דיג בנהר רם, סרטון באתר יוטיוב Sarah Rieger Alberta backs down on plans to ban trout fishing from some rivers, CBC News · Posted: Feb 22, 2018 Alberta government backs off plans to close popular fishing rivers, The Canadian Press